มีอะไรกับแฟนแต่ไม่เสร็จ เมื่อวันที่ 10 พ.ค. หลังจากนั้นประจำเดือนมาตรงรอบปกติคือวันที่ 20 พ.ค. ยังมีโอกาสตั้งครรภ์มั้ยคะ วันศุกร์ ที่ 8 ซื้อที่ตรวจครรภ์มาตรวจ ขึ้นขีดเดียว และรู้สึกช่วงนี้มีอาการเหมือนคนท้องเลย ปวดหลัง เมื่อยเนื้อเมื่อยตัว หน่วงท้องน้อยเหมือนช่วงก่อนมีประจำเดือน เวียนหัว ตอนนี้เครียดมากเลยค่ะ
สวัสดีค่ะ หากประจำเดือนได้มาแล้วในวันที่ 20 พ.ค. โดยมาในช่วงวันเวลาที่ประจำเดือนควรจะมา และมานาน 2-7 วัน เลือดที่ออกมาก็น่าจะเป็นประจำเดือนจริงๆ ซึ่งก็แสดงว่าไม่มีการตั้งครรภ์เกิดขึ้น และหากไม่ได้มีเพศสัมพันธ์อีก ก็จะไม่มีการตั้งครรภ์เกิดขึ้นค่ะ แต่หากได้มีเพศสัมพันธ์อีก โอกาสที่จะตั้งครรภ์ก็มีได้สำหรับอาการปวดหลัง ปวดเมื่อยตัว ปวดท้อง เวียนหัวที่เป็นอยู่ ไม่น่าใช่อาการของการตั้งครรภ์ เนื่องจากอาการต่างๆ ของการตั้งครรภ์นั้น จะปรากฏเมื่อประจำเดือนขาดไปแล้วประมาณ 2 สัปดาห์ค่ะดังนั้นอาการที่เป็นอยู่ อาจเป็นอาการก่อนการมีประจำเดือนซึ่งจะปรากฏได้ตั้งแต่ 1-2 สัปดาห์ก่อนที่มีประจำเดือน หรืออาจเกิดจากสาเหตุอื่นๆ เช่น มีความเครียด วิตกกังวล นอนพักผ่อนไม่เพียงพอ ทำงานหนัก เป็นต้น